Vieux Farka Touré

Boureima «Vieux» Farka Touré (1981–) er en malisk musiker og sønn av den kjente Ali Farka Touré.

Liv og virke 
Ved siden av faren og andre kjente maliske musikere, nevner Touré blant andre Salif Keïta, John Lee Hooker og B. B. King som viktige tidlige musikalske inspirasjonskilder.

Til tross for at faren og familietradisjonene tilsa at han skulle bli soldat, spilte Touré gitar i all hemmelighet, og reiste tilslutt til Bamako for å studere gitar på Institut National des Arts.

I 2005 ville Eric Herman fra Modiba produsere et album for Touré; og for å gjøre det måtte han få tillatelse fra Ali Touré, Toumani Diabaté og andre ledere i lokalsamfunnet. Resultatet, debutalbumet Vieux Farka Toure, ble utgitt 12. februar 2007. Blant de deltakende musikerne var Toumani Diabaté og Tourés far, som døde ikke lenge etter innspillingen.

Tourés musikk er en fusion av tradisjonell musikk fra hjemstedet og vestlig musikk.

Diskografi 
 Vieux Farka Touré (2006, Modiba/World Village)
 Remixed – UFOs Over Bamako (2007, Modiba)
 Fondo (2009, Six Degrees Records)
 Other Roads: Fondo Remixed (2009, som mp3-album på Six Degrees Records)
 Live (2010, Six Degrees Records)
 The Secret (2011, Six Degrees Records)

Eksterne lenker

Referanser 

Bluesmusikere
Maliske musikere